Арцём Аляксандравіч Канцавы

Арцём Канцавы (нар. ) — беларускі футбаліст, паўабаронца расійскага клуба «Родзіна» з Масквы і нацыянальнай зборнай Беларусі.

 Клубная кар’ера 
З 2017 года, пасля выхаду магілёўскага «Дняпра» ў Вышэйшую лігу, пачаў гуляць за дубліруючы склад клуба. У жніўні 2017 года разам з іншымі маладымі ігракамі падпісаў паўнавартасны трохгадовы кантракт з магіляўчанамі. Неўзабаве стаў прыцягвацца і да асноўнага складу, дэбютаваў у Вышэйшай лізе 23 кастрычніка 2017 года ў хатнім матчы супраць БАТЭ (0:2), выйшаўшы на замену ў другім тайме.

Сезон 2018 пачынаў у дублі, а з лета замацаваўся ў стартавым складзе асноўнай каманды. У кастрычніку ў трох матчах забіў 4 галы — усе галы сваёй каманды.

У лютым 2019 года, пасля таго як стала вядома пра аб’яднанне «Дняпра» з мінскім «Промнем», накіраваўся на прагляд у аб’яднаную каманду. У сакавіку 2019 года афіцыйна стаў іграком аб’яднанай каманды, якая атрымала назву «Дняпро».

У жніўні 2019 года быў аддадзены ў арэнду ў венгерскі клуб «Мезёкёвешд». У складзе каманды толькі зрэдку з’яўляўся на лаўцы запасных і ў чэмпіянаце не дэбютаваў, аднак згуляў у трох матчах Кубка Венгрыі.

У студзені 2020 года, пакінуўшы «Мезёкёвешд» па заканчэнні арэнды, падпісаў кантракт з брэсцкім «Рухам». Замацаваўся ў стартавым складзе каманды, у сезоне 2021 з 7 галамі стаў другім бамбардзірам «Руха» пасля Дзяніса Лапцева.

У снежні 2021 года перайшоў у остраўскі «Банік». Пакінуў клуб у маі 2022 года. У ліпені 2022 года трэніраваўся з падмаскоўнымі «Хімкамі», аднак бакі не дамовіліся аб пераходзе, і неўзабаве футбаліст падпісаў кантракт з мінскім «Дынама» да канца сезона 2022. Хутка замацаваўся ў стартавым складзе сталічнага клуба.

У снежні 2022 года па заканчэнні кантракта пакінуў «Дынама» і неўзабаве стаў іграком барысаўскага БАТЭ. Па выніках сезона 2023 быў прызнаны найлепшым паўабаронцам чэмпіянату Беларусі.

У студзені 2024 года перайшоў у екацярынбургскі «Урал». У жніўні 2024 года перабраўся ў маскоўскую «Родзіну».

 Міжнародная кар’ера 
14 лістапада 2018 года дэбютаваў у моладзевай зборнай Беларусі, выйшаўшы на замену ў другім тайме ў таварыскім матчы супраць Харватыі (1:3).

2 верасня 2021 года дэбютаваў у нацыянальнай зборнай Беларусі, выйшаўшы на замену ў канцы адборачнага матча чэмпіянату свету 2022 супраць Чэхіі (0:1).

 Дасягненні 
 Найлепшы паўабаронца чэмпіянату Беларусі: 2023
 У спісе 22 найлепшых футбалістаў чэмпіянату Беларусі (3): 2021, 2022, 2023

 Статыстыка выступленняў 
СезонДывізіёнКлубМатчыГалы 2017  Д1  Дняпро  2  0 2018  Д1  Дняпро  19  4 2019 (1)  Д1  Дняпро  5  0 2019/20 (1)  Д1  Мезёкёвешд  0  0 2020  Д1  Рух  25  5 2021  Д1  Рух  29  7 2021/22 (2)  Д1  Банік  7  0 2022 (2)  Д1  Дынама  17  3 2023  Д1  БАТЭ  24  4 2023/24 (2)  Д1  Урал  4  0

 Крыніцы 

Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК Дняпро Магілёў
Катэгорыя:Ігракі ФК Мезёкёвешд
Катэгорыя:Ігракі ФК Рух Брэст
Катэгорыя:Ігракі ФК Банік Острава
Катэгорыя:Ігракі ФК Дынама Мінск
Катэгорыя:Ігракі ФК БАТЭ
Катэгорыя:Ігракі ФК Урал Екацярынбург
Катэгорыя:Ігракі ФК Родзіна Масква